**Тошкент Фармацевтика институти профессор-ўқитувчилари ва гуруҳ мураббийлари ўртасида “Энг яхши методик қўлланма” танлови намунавий НИЗОМИ**

1. **Умумий қоидалар**
	1. Институт профессор-ўқитувчилари ва гуруҳ мураббийлари ўртасида “Энг яхши методик қўлланма” танлови (кейинги ўринларда -танлов) Ўзбекистон Республикаси Президенти Администрациясининг 2019 йил 7 ноябрдаги 25445-хҳ-сонли топшириқ хати билан юборилган “2019-2020 ўқув йилида олий таълим муассасаларида ижтимоий – маънавий муҳитни янада соғломлаштириш мақсадида “ Маърифатли ёшлар – юрт кўзгуси” шиори остида туркум маънавий – маърифий тадбирларни ўтказиш бўйича намунавий “Йўл харита”сининг 7-бандида белгиланган вазифалар ижроси доирасида ташкил этилади.
	2. Танловда институт профессор – ўқитувчилари ва гуруҳ мураббийлари ёшларда Ватанга садоқат ва миллий қадриятларга ҳурмат, миллатлараро тотувлик ва диний бағрикенглик туйғуларини тарбиялашга қаратилган методик қўлланмалари билан иштирок этади.
	3. Танлов институт профессор – ўқитувчилари ва гуруҳ мураббийлари томонидан яратилган методик қўлланмаларни олий таълим муассасалари ахборот-ресурс марказларига жойлаштириш орқали улардан бошқа профессор – ўқитувчи, хусусан, педагогик фаолиятини янги бошлаётган ёш кадрларнинг фойдаланишларига имконият яратиш.
2. **Умумий қоидалар**
	1. Танловнинг асосий мақсади – кўп йиллик педагогик ва мураббийлик тажрибасига эга бўлган мутахассис ходимларнинг иш тажрибаларини тарғибот – ташвиқот қилиш ишларини самарали ва тизимли ташкил этиш, олий таълим муассасаларида ёшларни ватанпарварлик руҳида тарбиялашга қаратилган амалий чора – тадбирлар ва маънавий – маърифий ишларнинг таъсирчанлигини ошириш, ёшларни ҳар томонлама баркамол этиб тарбиялаш жараёнида фаолият кўрсатаётган ўқитувчилар, хусусан ёш кадрларга методик ёрдам кўрсатишдан иборат.
	2. Танловнинг вазифалари қуйидагилардан иборат:

 Институтда амалга оширилётган таълим-тарбиявий ишларнинг самарадорлигини ошириш ва уларни аник мақсад сари йўналтириш;

 Ёшларни ҳар томонлама баркамол этиб тарбиялашга қаратилган амалий чора – тадбирлар ва маънавий – маърифий ишларнинг таъсирчанлигини оширишга эришиш;

 Институт профессор – ўқитувчилари ва гуруҳ мурабийлари томонидан яратилган методик қўлланмаларни олий таълим муассалари ахборот – ресурс марказларига жойлаштириш орқали кенг жамоатчиликка етказиш.

1. **Танловни ўтказиш босқичи муддатлари**
	1. Танлов икки босқичда ўтказилади.

 Биринчи босқич – институт профессор – ўқитувчи ва гуруҳ мураббийлари ўртасида жорий йил июнь ойининг иккинчи ўн кунлигида ўтказилади.

 Танловнинг республика босқичи (якуний) - жорий йилнинг июль ойида ўтказилади.

1. **Танловнинг ташкил этиш ва ўтказиш.**
	1. Танловнинг биринчи босқичини ўтказиш бўйича институт ректори буйруғи билан профессор – ўқитувчилар таркибидан Ташкилий қўмита ҳамда олимлар, мутахассислар, жаммоат ташкилотлари вакилларидан иборат таркибда Ҳакамлар ҳайъати онлайн тартибда тузилади.

 Профессор-ўқитувчи ва гуруҳ мураббийлари томонидан тайёрланган методик қўлланмалар Ҳакамлар ҳайъати томонидан танлов шартлари ва мезонлари асосида баҳоланади.

* 1. Танловнинг республика (якуний) босқичини ташкил этиш ва ўтказиш Олий ва ўрта махсус таълим вазирлиги Ташкилий қўмитаси томонидан амалга оширилади. Танловнинг якуний босқичи ғолибларини аниқлаш бўйича тегишли мутахассисликка эга бўлган вакиллардан иборат Ҳакамлар хайъати онлайн тарзда тузилади.
1. **Танлов шартлари ва боҳалаш мезонлари**
	1. Танловга тақдим этиладиган методик қўлланмалар иҳтиёрий равишда ўзбек ёки рус тилида ёзилиши мумкин. Бунда рус тилида ёзилган методик қўлланмаларни баҳолашда қўшимча имтиёз бериш назарда тутилмайди.
	2. Танловга тақдим этиладиган методик қўлланмалар қуйидаги мезонларда баҳоланади:

Қўлланманинг мазмун-моҳиятигаёшларни ҳар томонлама етук ва маънан баркамол инсонлар этиб тарбиялаш масалаларига оид фикр-мулоҳазалар (илғор ва самарали иш тажрибасига оид тавсиялар ҳамда илмий асосланган кўрсатмалар ва ҳ.к.)нинг аниқ ҳолда ва тўлақонли шаклда сингдирилганлиги;

Қўлланманинг стилистик ва грамматик жиҳатдан тўғри ёзилганлиги;

Қўшимча адабиётлардан фойдаланганлик даражаси ва таҳлилий ёндашувлар;

Мустақил фикрларнинг аник баён этилганлиги ва ижодкорлик хусусиятлари ифода этилганлиги.

* 1. Ҳар бир мезон 10 баллик тизим асосида баҳоланади (жами 50 балл ).
1. **Танлов ғолибларини тақдирлаш**
	1. Танловнинг институт босқичида юқори (1, 2, 3) ўринни эгаллаган иштирокчилар раҳбарият томонидан махсус диплом ва қимматбаҳо совғалар, шунингдек, танловда фаол иштирок этган ўқитувчилар таълим муассасининг фахрий ёрлиқлари билан тақдирланади.

Ушбу босқичда юқори (1, 2, 3) ўринни эгаллаган иштирокчиларнинг методик қўлланмалари институт веб-сайтига жойланади.

* 1. Танловнинг республика (якуний ) босқичида ғолиб бўлган иштирокчилар асосий иш жойи булган институт томонидан ички имкониятдан келиб чиққан ҳолда , қимматбаҳо совғалар билан рағбатлантирилади.

Шунингдек , ғолиб иштирокчилар Олий ва ўрта махсус таълим вазирлигининг фахрий ёрлиғи билан тақирланади ҳамда уларнинг энг сара методик қўлланмалари Республиканинг барча олий таълим муассасалари ахборот – ресурс марказларига электрон шаклда жойлаштирилади.